CELEX: 62005CA0319
Language: el
Date: 2007-11-15 00:00:00
Title: Υπόθεση C-319/05: Απόφαση του Δικαστηρίου (πρώτο τμήμα) της 15ης Νοεμβρίου 2007 — Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας (Προσφυγή λόγω παραβάσεως — Άρθρα 28 ΕΚ και 30 ΕΚ — Οδηγία 2001/83/ΕΚ — Παρασκεύασμα σκόρδου σε κάψουλες — Παρασκεύασμα που διατίθεται νομίμως στο εμπόριο ως συμπλήρωμα διατροφής εντός ορισμένων κρατών μελών — Παρασκεύασμα που κατατάσσεται ως φάρμακο στο κράτος μέλος εισαγωγής — Έννοια του όρου φάρμακο — Περιορισμός — Δικαιολόγηση — Δημόσια υγεία — Αναλογικότητα)

12.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 8/3
            
         Απόφαση του Δικαστηρίου (πρώτο τμήμα) της 15ης Νοεμβρίου 2007 — Επιτροπή των Ευρωπαϊκών Κοινοτήτων κατά Ομοσπονδιακής Δημοκρατίας της Γερμανίας
   (Υπόθεση C-319/05) (1)
   
   (Προσφυγή λόγω παραβάσεως - Άρθρα 28 ΕΚ και 30 ΕΚ - Οδηγία 2001/83/ΕΚ - Παρασκεύασμα σκόρδου σε κάψουλες - Παρασκεύασμα που διατίθεται νομίμως στο εμπόριο ως συμπλήρωμα διατροφής εντός ορισμένων κρατών μελών - Παρασκεύασμα που κατατάσσεται ως φάρμακο στο κράτος μέλος εισαγωγής - Έννοια του όρου «φάρμακο» - Περιορισμός - Δικαιολόγηση - Δημόσια υγεία - Αναλογικότητα)
   (2008/C 8/04)
   Γλώσσα διαδικασίας: η γερμανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: B. Stromsky και B. Schima)
   
      Καθής: Ομοσπονδιακή Δημοκρατία της Γερμανίας (εκπρόσωποι: M. Lumma και C. Schulze-Bahr)
   Αντικείμενο της υποθέσεως
   Παράβαση κράτους μέλους — Παράβαση των άρθρων 28 ΕΚ και 30 ΕΚ — Εθνική διοικητική πρακτική περί κατατάξεως ως φαρμακευτικού προϊόντος ενός σκευάσματος σκόρδου υπό μορφή κάψουλας — Έννοια του φαρμακευτικού προϊόντος κατά το κοινοτικό δίκαιο
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Ομοσπονδιακή Δημοκρατία της Γερμανίας, κατατάσσοντας ως φάρμακο ένα παρασκεύασμα σκόρδου που διατίθεται σε κάψουλες και δεν εμπίπτει στον ορισμό του φαρμάκου κατά την έννοια του άρθρου 1, σημείο 2, της οδηγίας 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση, παρέβη τις υποχρεώσεις που υπέχει από τα άρθρα 28 ΕΚ και 30 ΕΚ.
            
         
               2)
            
            
               Καταδικάζει την Ομοσπονδιακή Δημοκρατία της Γερμανίας στα δικαστικά έξοδα.
            
         
      (1)  ΕΕ C 257 της 15.10.2005.